text: হ্যান্ড স্যানিটাইজার একটি তরল বা জেল যা সাধারণত হাতে, রোগ সংক্রামক জীবাণু ধ্বংস করতে ব্যবহৃত হয়। কিছু স্বাস্থ্যসেবা পরিবেশে বেশিরভাগ পরিস্থিতিতে সাবান এবং জল দিয়ে হাত ধৌত করার চাইতে অ্যালকোহল মিশ্রিত বস্তু ব্যবহার অধিক ভাল। এটি সাধারণত জীবাণু মারবার ক্ষেত্রে আরও অধিক কার্যকর এবং সাবান ও জলের চেয়ে ত্বকের জন্য ভাল সহনশীল হয়ে থাকে। টয়লেট ব্যবহারের পর যদি হাত অপরিষ্কার হয়ে যায় সেক্ষেত্রে এটি ব্যবহার করা যেতে পারে। অ্যালকোহল ভিত্তিক নয় এরূপ সংস্করণগুলির সাধারণ ব্যবহারের কোনও সুপারিশ নেই। স্বাস্থ্যসেবা পরিবেশের বাইরে সাধারণত হাত ধোওয়া যেতে পারে।  এগুলি মাইক্রোঅরগানিস্ম নোরোভাইরাস এবং ক্লোস্ট্রিডিয়াম ডিফিসিলের জন্যও কম কার্যকর। এগুলি তরল, জেল এবং ফেনা হিসাবে পাওয়া যায়।
  
  অ্যালকোহল-ভিত্তিক সংস্করণগুলিতে সাধারণত আইসোপ্রোপাইল আলকোহল, ইথানল (ইথাইল অ্যালকোহল), বা এন-প্রোপানলের কিছু সংমিশ্রণ থাকে। ৬০ থেকে ৯৫% অ্যালকোহল রয়েছে এমন সংস্করণগুলি সবচেয়ে কার্যকর। এগুলি অগ্নিদাহ্য হওয়ার কারণে যত্ন নেওয়া উচিত।  অ্যালকোহল ভিত্তিক হ্যান্ড স্যানিটাইজার বিভিন্ন ধরণের অণুজীবের বিরুদ্ধে ভাল কাজ করে তবে ভাইরাসের ক্ষেত্রে পুরোপুরি প্রতিরোধে সক্ষম নয়।. কিছু সংস্করণে ত্বক শুস্ক  হওয়া রোধ করতে গ্লিসারল জাতীয় যৌগ থাকে। অ্যালকোহল ভিত্তিক নয় এরকম সংস্করণগুলিতে বেনজালকোনিয়াম ক্লোরাইড বা ট্রাইক্লোসান থাকতে পারে।
  
  তথ্যসূত্র
  
  বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
  বিষয়শ্রেণী:চিকিৎসা স্বাস্থ্যবিধি
  বিষয়শ্রেণী:সংক্রমণ নিবারক
title: হ্যান্ড স্যানিটাইজার